Perspektief: ANC berei voor vir oorlog
Haatspraak word alreeds jare lank op subtiele sowel as blatante wyse deur die regime se funksionarisse veral op die SABC en ander radiostasies gepleeg. Die gedrukte media doen ook hieraan mee. Selfs die Afrikaanse Naspers is 'n sterk aanvoerder van Afrikanerhaat, soveel so dat Rapport nie eens die naweek se anti-volksmoord optogte in Londen vermeld nie. Via verskeie propaganda kanale is die regime se boodskap aan die swart massas duidelik: "Daar is die vyand, val hulle aan en maak dood."
Ten minste een hoë ANC ampsbekleër, die minister van polisie, het twee weke terug soortgelyke skokkende geluide as Malema gemaak. Die minister het swart jeugdiges aangemoedig om militant te wees en hulle selfs aangepor om moorddadig op te tree. In 'n angswekkende ontwikkeling het die minister van verdediging slegs 'n week later die ANC jeugliga en die Jong Kommuniste uitgenooi vir militêre opleiding. Geen soortgelyke uitnodiging is aan die jeugligas van ander politieke partye gerig nie. Die klaarblyklike doel is om swart jeugdiges militêr op te lei en van gevegswaardigheid te voorsien. Die implikasies laat mens ril en vir enige regdenkende Afrikaner behoort al die waarskuwingsligte aan te gaan.
Intussen word daar toegeslaan op regse Afrikaners. 'n Groepie jong Afrikaners wat die graf van 'n ANC diplomaat geskend het is vir 'beoogde terrorisme' gearresteer en dit blyk asof onwettige wapens selfs op hulle geplant is. Die arme jong Afrikaners is reeds deur die SAPD se skurke aangerand en ten minste twee is gesodomiseer. Hierdie is 'n duidelike skrikbewind om Afrikaner dissidente te intimideer. Die betrokke Afrikaner jeugdiges sal na verwagting gemartel word om op alle aanklagte skuld te erken. Dit alles speel af terwyl die swartpubliek buite die hof plakkate wat om oorlog ('War') roep omhoog gehou het.